**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ......... 2024,

**ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení zákona Národnej rady Slovenskej republiky č. 201/1996 Z. z., zákona č. 156/1998 Z. z., zákona č. 285/1999 Z. z., zákona č. 396/2000 Z. z., zákona č. 442/2001 Z. z., zákona č. 424/2010 Z. z., zákona č. 409/2015 Z. z. a zákona č. 281/2018 Z. z. zákona č. 324/2020 Z. z., zákona č. 325/2020 Z. z., zákona č. 326/2020 Z. z., zákona č. 409/2022 Z. z. a zákona č. 414/2022 Z. z. sa mení a dopĺňa takto:

1. V § 1 sa vkladá nové písmeno b), ktoré znie:

„b) 25. marec - Deň zápasu za ľudské práva – výročie Sviečkovej manifestácie,“.

Doterajšie písmená b) až f) sa označujú ako písmená c) až g).

2. § 2 ods. 3 znie „Štátne sviatky podľa § 1 písm. b) a e) nie sú dňami pracovného pokoja podľa odseku 1 ani sviatkami podľa osobitného predpisu.1a)“.

3. V § 3 sa vypúšťa písm. b). Doterajšie písmená c) až x) sa označujú ako písmená b) až w).

**Čl. II**

Tento zákon nadobúda účinnosť dňom vyhlásenia v Zbierke zákonov.